《戊辰二月六日作》
宋代·林希逸

事随时去似飞澜，具眼应须以道观。汤武交争棋里见，唐虞气象瑟中看。

寄情物外吟差乐，回首尘间意久阑。多一月春还过半，先生随分老溪干。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。